Wikramawardhana iku raja kalima Krajan Majapait sing mrintah bebarengan karo garwa sekaligus sepupuné, ya iku Kusumawardhani putri Hayam Wuruk, ing taun 1389-1427. Wikramawardhana jroning Pararaton duwé sesebutan Bhra Hyang Wisesa Aji Wikrama. Jeneng asliné ya iku Radèn Gagak Sali. Ibuné sesilih Dyah Nertaja, adhik saka Hayam Wuruk, sing mengku jabatan minangka Bhre Pajang. Déné ramané asesilih Raden Sumana sing menku jabatan minangka Bhre Paguhan, mawa sesebutan